Λουισάνα Λοπιλάτο

Η **Λουϊσάνα Λορελέυ Λοπιλάτο ντε λα Τόρρε ** (ισπανικά: Luisana Loreley Lopilato de la Torre*,* γενν. 18 Μαΐου 1987) είναι Αργεντίνα ηθοποιός, μοντέλο και πρώην τραγουδίστρια. Είναι ευρύτερα γνωστή από τους ρόλους της στις σειρές "Chiquititas", "Rebelde Way", "Alma Pirata", "Casados con Hijos" και "Atraccion x4". Υπήρξε επίσης μέλος του μουσικού συγκροτήματος Erreway από το 2002 έως το 2004.

## Βιογραφία
Γεννήθηκε στις 18 Μαΐου 1987 στο Μπουένος Άιρες από τους Μπεατρίς "Μπέττυ" ντε λα Τόρρε και Εδουάρδο Λοπιλάτο. Έχει δύο μεγαλύτερα αδέλφια, την Ντανιέλα (γενν. 1979) που είναι διατροφολόγος και τον Ντάρειο (γενν. 1981) που είναι επίσης ηθοποιός. Έχει ισπανική και ιταλική καταγωγή. 

Ξεκίνησε την καριέρα της στην ηλικία των 5 ετών ως μοντέλο, καθώς έπαιζε και σε τηλεοπτικές διαφημίσεις. Έπειτα, έκανε ένα πέρασμα στο *Chiquititas* του 1997. Έπαιξε τον πρώτο μεγαλύτερο ρόλο της στην σειρά * Mi Familia es un dibujo* (Η οικογένειά μου είναι ένα σχέδιο) το 1998, ενώ κατά τη διάρκεια αυτή συνέχισε να δουλεύει ως παιδί-μοντέλο. Το 1999, επιλέχτηκε για να παίξει τη Λουισάνα Μάσσα στο Τσικιτίτας, μια δημοφιλής τηλεοπτική σειρά που δημιουργήθηκε απ' την Κρις Μορένα.

Η Λοπιλάτο υπέγραψε σύμβαση με την Κρις Μορένα Γκρουπ, και έχει κυκλοφορήσει τέσσερα άλμπουμ *Chiquititas soundtracks* - *Chiqutitias Vol. 5* (2000), *Chiqutitias Vol. 6* (2000), *Chiquititas Vol. 6* (2001) και *Chiquititas: Rincón de Luz* (Τσικιτίτας: Η Γωνιά του Φωτός) (2001). Είναι ο ρόλος της Λουισάνα Μάσα στο *Chiquititas, la historia* (Τσικιτίτας, Η ιστορία), μια εκπομπή μίνι-σειρά του 2001, και στο *Chiquititas: Rincón de Luz* (Τσικιτίτας: Η Γωνιά του Φωτός}, και στο *Τσικιτίτας* spin-off ταινία του 2001 . Το 2000, εμφανίστηκε επίσης στην ταινία *Un Amor en Moises Ville* (Μια Αγάπη στο Μοισές Βίλ).

Το 2002, η Λουισάνα πήρε το ρόλο της "Μία Κολούτσι" το 2002-03 στην τηλεοπτική σειρά *[[Ανυπότακτες Καρδιές]]*, που δημιουργήθηκε από την Κρις Μορένα. Αυτή μαζί με την Καμίλα Μπορδονάμπα, το Φελίπε Κολόμπο και τον Μπενχαμίν Ρόχας, διαμόρφωσαν μια ποπ ροκ μπάντα, τους Erreway. Οι Erreway κυκλοφορήσαν τρία άλμπουμ - *Señales* (Σημάδια) (2002), *Tiempo* (Χρόνος) (2003) και *Memoria* (Μνήμη) (2004) - τα οποία πουλήθηκαν σε περισσότερα από 5 εκατ. αντίτυπα παγκοσμίως. *Señales* και *Tiempo* έγιναν πλατινένια στην Αργεντινή (*Señales* έγινε δυο φορές πλατινένιο), ενώ το *Memoria* έγινε χρυσό το 2004 στην ταινία *Erreway: 4 Caminos* (Erreway:4 Δρόμοι) που ήταν μια επιτυχία box-office.
Οι Erreway, γνώρισαν μεγάλη επιτυχία σε πολλές χώρες αλλά τελικά επισήμως διαλύθηκαν το 2005, όμως, όταν βγήκε *El Disco de Rebelde Way* (Η Ντίσκο από τις Ανυπότακτες Καρδιές) το 2006 ανακοίνωσαν την επανένωση. Το 2007 ανακοινώθηκε ότι η Λουισάνα έφυγε απ' τους Erreway (αν και συμπεριλαμβανόταν στους υπόλοιπους δίσκους/συλλογές του group μέχρι και το 2007) και ότι τα υπόλοιπα μέλη θα έχουν μια περιοδεία στην Ισπανία ως τρίο. Επιβεβαιώθηκε επίσης ότι η Λουισάνα θα ηχογραφούσε ένα σόλο άλμπουμ, καθώς και ότι είχε υπογράψει με την Universal Music Group.

Η Λουισάνα απέκτησε μεγάλη δημοσιότητα στη Λατινική Αμερική, την Ισπανία, την Ελλάδα και το Ισραήλ μετά απ' τις *[[Ανυπότακτες Καρδιές]]*. Έλαβε πολλές μεταγενέστερες προτάσεις και κατέληξε να υπογράψει με την Pol-Ka Productions, με την οποίο έκανε δύο σειρές, *Los Secretos de Papá* (Τα μυστικά του μπαμπά) και *Los Pensionados* (Οι Συνταξιούχοι). Το 2005 η Λουισάνα εμφανίστηκε στο *Casados con Hijos* (Παντρεμένος με παιδιά), την αργεντίνικη εκδοχή του *Married...with Children*. Επαιξε το ρολο της Πάολα Αρχέντο, ένας χαρακτήρας που αρχικά παιζεται απ' την Κριστίνα Άπλγκεϊτ. Ήταν υποψήφια στα Βραβεια Μαρτίν Φιέρο για τον καλύτερο δεύτερο γυναικείο ρόλο. Για μια ακόμη φορά συνεργάστηκε με την Κρις Μορένα στο *Alma Pirata* (Πειρατική Ψυχή), με συμπρωταγωνιστή τον Μπενχαμίν Ρόχας, τον Μαριάνο Μαρτίνες, την Ισαμπέλ Μασέδο και τον Νικολάς Βάσκες.

Το 2007, η Λουισάνα ήταν οικοδέσποινα στα Βραβεία MTV Λατινικής Αμερικής και στα Βραβεία Λάτιν MTV, με την πρώην Μις Κολομβία Βάλερι Ντομίνγκες. Ήταν υποψήφια στα βραβεία ACE καλύτερης ηθοποιού για το ρόλο της στη θεατρική παράσταση *Arlequín*, και στα Βραβεία Μαρτίν Φιέρο ήταν υποψήφια στην τηλεοπτική κωμωδία *El Capo*. Το Gente ονομασε τη Λοπιλάτο "Το Πρόσωπο της Χρονιάς». Η Λοπιλάτο παράλληλα με τον Ροδρίγο Γκονσάλες και τη Σαμπρίνα Γκαρσιαρένα επαιξε το 2008 στη σειρα *Encandilados* (Θαμπωμένος), φτιαγμένη ειδικά για κινητά τηλέφωνα, καθώς επίσης και στη θεατρική παράσταση *La Cenicienta* (Η Σταχτοπούτα) με το Ροδρίγο Γκιράο Ντίας. Από το 2008 έως το 2009, πήρε το ρόλο μαζι με το Γκαμπριέλ Γκόιτι, το Ροδρίγο Γκιράο Ντίας, την Καμίλα Μπορδονάμπα, τον Ελίας Βινιόλες και τον αδελφός της Νταρίο Λοπιλάτο στη σειρά *Atracción x4* (Έλξη X4).

Το 2009, η Λοπιλάτο μαζί με το Νικολάς Καμπρέ και την Χιμένα Ακάρδι έπαιξε στην ταινία *Papá por un Día* (Μπαμπάς για μια μέρα). Έδωσε τη φωνή της στην ταινία κινούμενων σχεδίων, *Plumíferos* (Ελεύθερα Πουλιά), η οποία ολοκληρώθηκε το 2008, κυκλοφόρησε τελικά το Φεβρουάριο του 2010. Η Λοπιλάτο το 2010 έπαιξε στην σειρά *Alguien que me quiera* (Κάποιος που αγαπάει).

Η Λοπιλάτο απόκτησε μεγάλη δημοτικότητα την περίοδο του *[[Ανυπότακτες Καρδιές]]* κι εμφανίστηκε σε πάνω από 50 έξώφυλλα, με τη συπρωταγωνίστρια της Κατερίν Φουλόπ, κέρδισε συγκρίσεις κι από τότε έχει γίνει μοντέλο (άλλωστε ήταν και μικρή) για πολλές μάρκες, μόνη της ή μαζί με τους *[[Erreway]]*. Έχει συμμετάσχει σε διαφημίσεις κι έχει γίνει το μοντέλο σ' επώνυμες εταιρείες όπως *47 Street*, *Promesse*, *Gottex*, *Bubbaloo*, *John Foos*, Prosegur, *Pent Ten*, *[[Ανυπότακτες Καρδιές|Rebelde Way underwears]]*, *Kukuloco*, *Motor Oil*, Despegar, *Ripley S.A.*, *Sugus Combinados*, *BlackBerry*, *[[Κόκα κόλα|Coca-Cola]]*, *Axe*, *Keff*, *[[McDonald's]]*, *Gillette*, *[[L’Oréal|L'Oreal Elvive]]*, *Marcela Koury*, Swatch, *Vitamina*, * Alberto VO5*, *Nazaria Zapatos*, Ona Saez, *Último, Lady Stork* κ.ά.

## Προσωπική ζωή
Άπο το 2002 μέχρι το 2004 είχε σχέση με τον Μεξικανό ηθοποιό και τραγουδιστή Φελίπε Κολόμπο, συμπρωταγωνιστή της στο Τσικιτίτας και στις Ανυπότακτες Καρδιές, καθώς και ήταν μέλη της ίδιας μπάντας, τους Erreway. Από το 2004 έως το 2006 ήταν σε σχέση με τον Αργεντινό ηθοποιό Μαριάνο Μαρτίνεζ. Έπειτα, από το 2006 έως το 2009 ήταν σε σχέση με τον Αργεντινό αντισφαιριστή Χουάν Μόνακο.

Το 2009 αρραβωνιάστηκε με τον Καναδό τραγουδιστή Μάικλ Μπουμπλέ και στις 31 Μαρτίου 2011 παντρεύτηκαν στην Αργεντινή. Έχουν αποκτήσει τέσσερα παιδιά: τον Νόα Λούις Εδουάρδο (γενν. 27 Αυγούστου 2013), τον Ελάιας Ντάριο Ντεμέτριο (γενν. 21 Ιανουαρίου 2016), την Βίδα Άμπερ Μπεατρίς (γενν. 25 Ιουλίου 2018) και την Σιέλο Γιόλι Ρόουζ (γενν. 20 Αυγούστου 2022). Ζουν οικογενειακώς στο Μπέρναμπι του Καναδά. Το 2023 η Λοπιλάτο έγινε Καναδή υπήκοος.

## Φιλμογραφία

## Βραβεία και υποψηφιότητες

## Δισκογραφία
### Soundtracks
* *Chiquititas 1999 (Τσικιτίτας 1999)* (1999)
* *Chiquititas 2000 (Τσικιτίτας 2000)* (2000)
* *Chiquititas 2001 (Τσικιτίτας 2001)* (2001)
* *Chiquititas Rincón de Luz (Τσικιτίτας Η Γωνιά του Φωτός)* (2001)
* *Alma Pirata (Πειρατική Ψυχή)* (2006)
* *Atracción x4 (Έλξη X4)* (2008)
* *Atracción x4 en Dream Beach (Έλξη X4 στην Παραλία Όνειρο)* (2009)

### Erreway
* *Señales (Σήματα)* (2002)
* *Erreway en Grand Rex ()* (2002)
* *Tiempo (Χρόνος)* (2003)
* *Nuestro Tiempo (Ο Χρόνος μας)* (2003–04)
* *Memoria (Μνήμη)* (2004)
* *Gira 2004 (Γύρος 2004)* (2004)
* *El Disco de Rebelde Way (Η Ντίσκο από τις Ανυπότακτες Καρδιές)* (2006)
* *Erreway en Concierto (Erreway: Συναυλία)* (2006)
* *Erreway presenta su caja recopilatoria* (2007)

## Πηγές


## Εξωτερικοί σύνδεσμοι

* 
* Βιογραφία της Λουισάνα Λοπιλάτο στο infobiografias.com  
* Βιογραφία της Λουισάνα Λοπιλάτο στο iTematika.com 
* Βιογραφία της Λουισάνα Λοπιλάτο στο Quien.NET 
* Βιογραφία της Λουισάνα Λοπιλάτο στο Modelos Argentinas 
* Η Λουισάνα Λοπιλάτο στο Cinenacional.com
* Facebook της Λουισάνα Λοπιλάτο
* Instagram της Λουισάνα Λοπιλάτο
* Twitter της Λουισάνα Λοπιλάτο
* Luisana Lopilato Official fanclub twitter
* Web FansClub 
* Ultimo Lingerie

Κατηγορία:Αργεντίνες ηθοποιοί
Κατηγορία:Αργεντίνες μοντέλα
Κατηγορία:Αργεντινοί τραγουδιστές